title: Pasiūlymas Tarybos sprendimas dėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų pasirašymo - Pasiūlymas Tarybos sprendimas dėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų sudarymo

text:
Svarbus teisinis pranešimas

|

52009PC0065(01)

Pasiūlymas Tarybos sprendimas dėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų pasirašymo  /* KOM/2009/0065 galutinis */

	[pic] | EUROPOS BENDRIJŲ KOMISIJA |Briuselis, 18.2.2009KOM(2009) 65 galutinis2009/0019 (CNS)PasiūlymasTARYBOS SPRENDIMASdėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų pasirašymoPasiūlymasTARYBOS SPRENDIMASdėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų sudarymo(pateiktos Komisijos)AIŠKINAMASIS MEMORANDUMAS1. Pasiūlymo aplinkybės |110 | Pasiūlymo pagrindas ir tikslai Atsižvelgdama į Teisingumo Teismo sprendimus vadinamosiose „Atviro dangaus“ bylose, 2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių susitarimų nuostatų pakeitimo Bendrijos susitarimu[1] (horizontalieji įgaliojimai). Tokiais susitarimais siekiama visiems ES oro vežėjams suteikti vienodas galimybes skraidyti maršrutais, jungiančiais Bendriją su trečiosiomis šalimis, ir užtikrinti, kad dvišaliai valstybių narių ir trečiųjų šalių oro susisiekimo paslaugų susitarimai atitiktų Bendrijos teisę. |120 | Bendrosios aplinkybės Valstybių narių ir trečiųjų šalių tarptautiniai oro susisiekimo santykiai tradiciškai reglamentuojami dvišaliais valstybių narių ir trečiųjų šalių oro susisiekimo paslaugų susitarimais, jų priedais ar kitomis susijusiomis dvišalėmis ir daugiašalėmis priemonėmis. Į dvišalius valstybių narių oro susisiekimo paslaugų susitarimus įtraukti tradiciniai paskyrimo straipsniai pažeidžia Bendrijos teisę. Pagal tuos paskyrimo straipsnius trečioji šalis gali atmesti, paskelbti netekusiais galios arba sustabdyti leidimų ir įgaliojimų galiojimą oro vežėjo, kurį paskyrė valstybė narė, tačiau kurio nuosavybės teise nevaldo ir jo veiksmingai nekontroliuoja ta valstybė narė arba jos piliečiai, turimus leidimus arba įgaliojimus. Tokia padėtis buvo įvertinta kaip valstybėje narėje įsisteigusių, tačiau kitos valstybės narės piliečiams priklausančių ir jų kontroliuojamų Bendrijos vežėjų diskriminavimas. Ji prieštarauja Sutarties 43 straipsniui, kuriuo garantuojama, kad valstybių narių piliečiai, pasinaudoję įsisteigimo teise, priimančiojoje valstybėje narėje gali naudotis tokiomis pačiomis teisėmis kaip ir priimančiosios valstybės narės piliečiai. Esama ir kitų klausimų, tokių kaip aviacinio kuro apmokestinimas ar trečiosios šalies oro susisiekimo bendrovės, teikiančios paslaugas Bendrijos vidaus maršrutais, nustatomi tarifai; šiais atvejais atitiktis Bendrijos teisės reikalavimams turėtų būti užtikrinta pakeičiant ar papildant šiuo metu galiojančias dvišalių valstybių narių ir trečiųjų šalių oro susisiekimo paslaugų susitarimų nuostatas. |130 | Pasiūlymo srityje galiojančios nuostatos Valstybių narių ir Korėjos Respublikos dvidešimties dvišalių oro susisiekimo susitarimų nuostatos yra pakeičiamos arba papildomos šio susitarimo nuostatomis. |140 | Derėjimas su kitomis Europos Sąjungos politikos sritimis ir tikslais Susitarimas padės siekti vieno esminių Bendrijos užsienio aviacijos politikos tikslų, kadangi juo galiojantys dvišaliai oro susisiekimo paslaugų susitarimai suderinami su Bendrijos teise. |2. Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendras respondentų apibūdinimas Su valstybėmis narėmis ir sektoriaus atstovais buvo tariamasi visą derybų laiką. |212 | Atsakymų santrauka ir kaip į juos atsižvelgta Atsižvelgta į valstybių narių ir sektoriaus atstovų pateiktas pastabas. |3. Teisiniai pasiūlymo aspektai |305 | Siūlomų veiksmų santrauka Laikydamasi horizontaliųjų įgaliojimų priede nustatytos tvarkos ir nurodymų, Komisija susitarė su Korėjos Respublika dėl susitarimo, kuriuo pakeičiamos tam tikros galiojančių dvišalių valstybių narių ir Korėjos Respublikos oro susisiekimo paslaugų susitarimų nuostatos. Susitarimo 2 straipsniu įprastiniai paskyrimo straipsniai keičiami straipsniu dėl Bendrijos teikiamo paskyrimo, taip leidžiant visiems Bendrijos vežėjams naudotis įsisteigimo teise. 4 straipsnyje nustatomas aviacinių degalų apmokestinimas (šis klausimas suderintas Tarybos direktyva 2003/96/EB, pakeitusia Bendrijos energetikos produktų ir elektros energijos mokesčių struktūrą, ypač šios direktyvos 14 straipsnio 2 dalimi). 5 straipsniu panaikinami galimi prieštaravimai EB konkurencijos taisyklėms. |310 | Teisinis pagrindas EB sutarties 80 straipsnio 2 dalis, 300 straipsnio 2 dalis. |329 | Subsidiarumo principas Pasiūlymas visiškai pagrįstas Tarybos suteiktu horizontaliuoju įgaliojimu, atsižvelgiant į klausimus, kurie priklauso Bendrijos teisei, ir į dvišalių oro susisiekimo paslaugų susitarimų nuostatas. |Proporcingumo principas Šiuo susitarimu dvišalių oro susisiekimo paslaugų susitarimų nuostatos bus iš dalies pakeistos ar papildytos tik tiek, kiek būtina, kad jos atitiktų Bendrijos teisę. |Pasirinkta priemonė |342 | Bendrijos ir Korėjos Respublikos susitarimas yra veiksmingiausia priemonė visiems galiojantiems dvišaliams valstybių narių ir Korėjos Respublikos oro susisiekimo paslaugų susitarimams suderinti su Bendrijos teise. |4. Poveikis biudžetui |409 | Pasiūlymas neturi jokio poveikio Bendrijos biudžetui. |5. Papildoma informacija |510 | Supaprastinimas |511 | Pasiūlyme numatytas teisės aktų supaprastinimas. |512 | Dvišalių valstybių narių ir Korėjos Respublikos oro susisiekimo paslaugų susitarimų atitinkamos nuostatos bus pakeistos ar papildytos vienintelio Bendrijos susitarimo nuostatomis. |570 | Išsamus pasiūlymo paaiškinimas Laikantis įprastos tarptautinių susitarimų pasirašymo ir sudarymo tvarkos, Tarybos prašoma patvirtinti sprendimus dėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų pasirašymo bei sudarymo ir paskirti asmenis, įgaliotus pasirašyti susitarimą Bendrijos vardu. |PasiūlymasTARYBOS SPRENDIMASdėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų pasirašymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,atsižvelgdama į Komisijos pasiūlymą[2],kadangi:(1) 2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.(2) Pagal Tarybos sprendimo, kuriuo Komisija įgaliojama pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija Bendrijos vardu susitarė su Korėjos Respublika dėl susitarimo dėl oro susisiekimo paslaugų tam tikrų aspektų.(3) Susitarimas, dėl kurio Komisija susitarė, turėtų būti pasirašytas ir laikinai taikomas, su sąlyga, kad jis bus sudarytas vėliau,NUSPRENDĖ:Vienintelis straipsnis1. Tarybos pirmininkas įgaliojamas paskirti asmenį (-is), kuriam (-iems) suteikiami įgaliojimai Bendrijos vardu pasirašyti Europos bendrijos ir Korėjos Respublikos susitarimą dėl oro susisiekimo paslaugų tam tikrų aspektų su sąlyga, kad susitarimas gali būti sudarytas vėliau.2. Kol susitarimas įsigalios, jis laikinai taikomas nuo pirmojo mėnesio po to, kai susitariančiosios šalys praneša viena kitai apie susitarimui įsigalioti būtinų procedūrų užbaigimą, pirmos dienos. Tarybos pirmininkas įgaliojamas paskelbti susitarimo 8 straipsnio 2 dalyje numatytą pranešimą.3. Susitarimo tekstas pridedamas prie šio sprendimo.Priimta BriuselyjeTarybos varduPirmininkas2009/0019 (CNS)PasiūlymasTARYBOS SPRENDIMASdėl Europos bendrijos ir Korėjos Respublikos susitarimo dėl oro susisiekimo paslaugų tam tikrų aspektų sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:(1) 2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.(2) Pagal Tarybos sprendimo, kuriuo Komisija įgaliojama pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija, priede nustatytą tvarką ir nurodymus Komisija Bendrijos vardu susitarė su Korėjos Respublika dėl susitarimo dėl oro susisiekimo paslaugų tam tikrų aspektų.(3) Susitarimas Bendrijos vardu pasirašytas [data], numatant jo vėlesnį sudarymą pagal Tarybos sprendimą …/…/EB [data][5].(4) Šį susitarimą reikėtų patvirtinti,NUSPRENDĖ:1 straipsnis1. Bendrijos vardu patvirtinamas Europos bendrijos ir Korėjos Respublikos susitarimas dėl oro susisiekimo paslaugų tam tikrų aspektų.2. Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskelbti susitarimo 8 straipsnio 1 dalyje numatytą pranešimą.Priimta BriuselyjeTarybos varduPirmininkasPRIEDASSUSITARIMASEuropos bendrijos ir Korėjos Respublikos susitarimasdėl oro susisiekimo paslaugų tam tikrų aspektųEUROPOS BENDRIJAirKORĖJOS RESPUBLIKAof the other part,toliau – Susitariančiosios Šalys,PAŽYMĖDAMOS, kad Europos Teisingumo Teismas nustatė, jog tam tikros dvišalių susitarimų, kuriuos kelios valstybės narės yra sudariusios su trečiosiomis šalimis, nuostatos prieštarauja Europos bendrijos teisei,PAŽYMĖDAMOS, kad į tam tikrus dvišalius oro susisiekimo paslaugų susitarimus, kuriuos su Korėjos Respublika yra sudariusios kelios Europos bendrijos valstybės narės, yra įtrauktos panašios nuostatos ir kad valstybės narės privalo imtis visų reikiamų veiksmų, kad minėtų susitarimų nesuderinamumas su EB sutartimi būtų pašalintas,PAŽYMĖDAMOS, kad Europos bendrija turi išskirtinę kompetenciją tam tikrų aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo paslaugų susitarimus, atžvilgiu,PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę be diskriminacijos naudotis oro susisiekimo maršrutais tarp Europos bendrijos valstybių narių ir trečiųjų šalių,ATSIŽVELGDAMOS į Europos bendrijos ir tam tikrų trečiųjų šalių susitarimus, kuriuose yra numatyta galimybė nuosavybės teise įsigyti šių trečiųjų šalių piliečiams oro vežėjus, kuriems pagal Europos bendrijos teisę išduotas pažymėjimas,PRIPAŽINDAMOS, kad dvišalių Europos bendrijos valstybių narių ir Korėjos Respublikos oro susisiekimo paslaugų susitarimų nuostatų derėjimas su Europos bendrijos teise suteiks tvirtą teisinį pagrindą oro susisiekimo paslaugoms tarp Europos bendrijos ir Korėjos Respublikos teikti ir užtikrins tokių oro susisiekimo paslaugų tęstinumą,PAŽYMĖDAMOS, kad dvišalių Europos bendrijos valstybių narių ir Korėjos Respublikos oro susisiekimo paslaugų susitarimų nuostatų, kurios neprieštarauja Europos bendrijos teisei, iš dalies keisti ar pakeisti nereikia,PAŽYMĖDAMOS, kad tokiais pakeitimais būtų patvirtinta, jog Europos bendrijos ir Korėjos Respublikos santykiai oro susisekimo srityje yra puikūs,PAŽYMĖDAMOS, kad šiuo susitarimu Europos bendrija nesiekia didinti oro eismo tarp Europos bendrijos ir Korėjos Respublikos intensyvumo, daryti poveikį Bendrijos oro vežėjų ir Korėjos Respublikos oro vežėjų veiklos pusiausvyrai arba suteikti susitarimui viršenybės aiškinant galiojančias dvišalių oro susisiekimo paslaugų susitarimų nuostatas, susijusias su skrydžių teisėmis,SUSITARĖ:1 STRAIPSNISBendrosios nuostatos1. Šiame susitarime „valstybės narės“ – Europos bendrijos valstybės narės, „Susitariančioji Šalis“ – šio susitarimo susitariančioji šalis, „Šalis“ – atitinkamo dvišalio oro susisiekimo paslaugų susitarimo susitariančioji šalis, „oro vežėjas“ – oro transporto įmonė; „Europos bendrijos teritorija“ – valstybių narių, kurioms taikoma Europos bendrijos steigimo sutartis, teritorijos.2. Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, piliečius, yra suprantama kaip nuoroda į Europos bendrijos valstybių narių piliečius.3. Kiekviename iš 1 priede išvardytų susitarimų daroma nuoroda į valstybės narės, kuri yra to susitarimo susitariančioji šalis, oro vežėjus ar oro transporto bendroves suprantama kaip nuoroda į tos valstybės narės paskirtus oro vežėjus ar oro transporto bendroves.2 STRAIPSNISPaskyrimas, leidimų suteikimas ir jų atšaukimas1. Šio straipsnio 3 ir 4 dalių nuostatos turi viršesnę galią nei atitinkamų 2 priedo a ir b punktuose išvardytų straipsnių nuostatos dėl atitinkamos valstybės narės paskiriamų oro vežėjų, Korėjos Respublikos jiems suteiktų įgaliojimų ir leidimų bei atsisakymo išduoti įgaliojimus arba leidimus oro vežėjui, jų įgaliojimų ar leidimų atšaukimo, laikino galiojimo sustabdymo ar apribojimo.2. Šio straipsnio 3 ir 4 dalių nuostatos turi viršesnę galią nei atitinkamų 2 priedo a ir b punktuose išvardytų straipsnių nuostatos dėl Korėjos Respublikos paskiriamų oro vežėjų, atitinkamos valstybės narės jiems suteiktų įgaliojimų ir leidimų ar atsisakymo išduoti įgaliojimus arba leidimus oro vežėjui, jų įgaliojimų ar leidimų atšaukimo, laikino galiojimo sustabdymo ar apribojimo.3. Gavusi tokį paskyrimą bei paskirto (-ų) oro vežėjo (-jų) prašymus suteikti veiklos licencijas ir techninius leidimus, kiekviena šalis laikydamasi 4 ir 5 dalių numatyta tvarka kuo greičiau suteikia atitinkamus nustatytos formos atitinkamas licencijas ir leidimus, jeigu:a) oro vežėją paskyrė valstybė narė:i. oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi pagal Europos bendrijos teisę valstybės narės išduotą galiojančią licenciją oro susisiekimui vykdyti; irii. už oro vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, o paskyrime yra aiškiai nurodyta atitinkama aviacijos institucija; iriii. pagrindinė oro vežėjo būstinė yra valstybės narės, jam išdavusios galiojančią licenciją oro susisiekimui vykdyti, teritorijoje; iriv. oro vežėją tiesiogiai arba jo kontrolinį akcijų paketą valdo ir veiksmingai kontroliuoja valstybės narės ir (arba) valstybių narių piliečiai ir (arba) III priede išvardytos kitos valstybės ir (arba) tų valstybių piliečiai.b) oro vežėją paskyrė Korėjos Respublika:i. Korėjos Respublika vykdo ir užtikrina veiksmingą oro vežėjo veiklos kontrolę; irii. didelę to oro vežėjo nuosavybės dalį valdo ir jį veiksmingai kontroliuoja Korėjos Respublika, Korėjos Respublikos piliečiai arba ir Korėjos Respublika, ir Korėjos Respublikos piliečiai, be to, oro vežėjas turi Korėjos Respublikos jam išduotą galiojančią licenciją oro susisiekimui vykdyti.4. Visos šalys gali atsisakyti išduoti, atšaukti, laikinai sustabdyti galiojimą ar apriboti kitos Šalies paskirto oro vežėjo licenciją oro susisiekimui vykdyti ar techninį leidimą, jeigu:a) oro vežėją paskyrė valstybė narė:i. oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi pagal Bendrijos teisę valstybės narės išduotos galiojančios licencijos oro susisiekimui vykdyti; arbaii. už oro vežėjo pažymėjimo išdavimą atsakinga valstybė narė nevykdo arba neužtikrina veiksmingos oro vežėjo veiklos kontrolės arba paskyrime nėra aiškiai nurodyta atitinkama aviacijos institucija; arbaiii. pagrindinė oro vežėjo būstinė nėra valstybės narės, kuri vežėjui išdavė licenciją oro susisiekimui vykdyti, teritorijoje; arbaiv. oro vežėjo tiesiogiai arba jo kontrolinio akcijų paketo nevaldo ir veiksmingai nekontroliuoja valstybės narės ir (arba) valstybių narių piliečiai ir (arba) III priede išvardytos kitos valstybės ir (arba) tų valstybių piliečiai; arbav. oro vežėjas jau yra gavęs licenciją oro susisiekimui vykdyti pagal dvišalį Korėjos Respublikos ir kitos valstybės narės susitarimą, ir Korėjos Respublika turi duomenų, kad oro vežėjas, pagal šį susitarimą naudodamasis skrydžių teisėmis maršrute, kuriame yra vietovė toje kitoje valstybėje narėje, pažeistų skrydžių teisių apribojimus, nustatytus tuo kitu susitarimu; arbavi. oro vežėjas turi valstybės narės išduotą oro vežėjo pažymėjimą, ir tarp Korėjos Respublikos bei tos valstybės narės nėra sudarytas oro susisiekimo paslaugų dvišalis susitarimas ir ta valstybė narė nesuteikė skrydžių teisės Korėjos Respublikos paskirtam oro vežėjui.b) oro vežėją paskyrė Korėjos Respublika:i. Korėjos Respublika neužtikrina veiksmingos oro vežėjo veiklos kontrolės; arbaii. didelės to oro vežėjo nuosavybės dalies nevaldo ir jo veiksmingai nekontroliuoja Korėjos Respublika, Korėjos Respublikos piliečiai arba ir Korėjos Respublika, ir Korėjos Respublikos piliečiai, be to, oro vežėjas neturi Korėjos Respublikos jam išduotos galiojančios licencijos oro susisiekimui vykdyti.5. Naudodamasi 4 dalyje numatyta teise ir nepažeisdama šio straipsnio 4 dalies a punkto v ir vi papunkčiuose numatytų teisų, Korėjos Respublika neturi teisės diskriminuoti valstybių narių oro vežėjų dėl jų nacionalinės priklausomybės.3 STRAIPSNISSu veiklos kontrole susijusios teisės1. Šio straipsnio 2 dalies nuostatomis papildomos atitinkamos 2 priedo c punkte išvardytų straipsnių nuostatos.2. Jeigu valstybė narė (pirmoji valstybė narė) paskiria oro vežėją, kurio veiklos kontrolę vykdo ir užtikrina kita valstybė narė, Korėjos Respublikos teisės pagal saugą reglamentuojančias oro vežėją paskyrusios pirmosios valstybės narės ir Korėjos Respublikos susitarimo nuostatas taip pat taikomos ir kitos valstybės narės priimamiems, įgyvendinamiems ar užtikrinamiems saugos standartams ir to oro vežėjo licencijos oro susisiekimui vykdyti išdavimui.4 STRAIPSNISAviacinių degalų apmokestinimas1. Šio straipsnio 2 dalies nuostatomis papildomos atitinkamos 2 priedo d punkte išvardytų straipsnių nuostatos.2. Nepaisant nuostatų, kuriomis būtų reglamentuojama priešingai, 2 priedo d punkte išvardytais susitarimais negali būti draudžiama valstybei narei nustatyti nediskriminacinius mokesčius, rinkliavas, muitus ar mokesčius už degalus, tiekiamus jos teritorijoje į Korėjos Respublikos paskirto oro vežėjo orlaivį, kai toks oro vežėjas vykdo skrydžius iš valstybės narės teritorijos vienos vietovės į kitą tos pačios arba kitos valstybės narės teritorijos vietovę.5 STRAIPSNISKonkurencijos taisyklių laikymasis1. Nepaisant nuostatų, kuriomis būtų reglamentuojama priešingai, 1 priede išvardintais susitarimais negali būti i) skatinami bendrovių susitarimai, bendrovių asociacijų sprendimai ar kiti suderinti veiksmai, kurie užkerta kelią konkurencijai, ją iškreipia ar riboja; ii) stiprinamas tokių susitarimų, sprendimų ar suderintų veiksmų poveikis; arba iii) suteikiama teisė privatiems ekonominės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.2. 1 priede išvardytų susitarimų nuostatos, kurios yra nesuderinamos su šio straipsnio 1 dalimi, netaikomos.6 STRAIPSNISSusitarimo priedaiŠio susitarimo priedai yra neatskiriama susitarimo dalis.7 STRAIPSNISPeržiūrėjimas ar keitimasBendru sutarimu Susitariančiosios Šalys gali bet kada peržiūrėti arba iš dalies pakeisti šį susitarimą.8 STRAIPSNISĮsigaliojimas1. Šis susitarimas įsigalioja, kai Susitariančiosios Šalys praneša viena kitai raštu, kad jų atitinkamos vidaus procedūros, reikalingos šiam susitarimui įsigalioti, yra užbaigtos.2. Susitariančiosios Šalys, nepaisydamos šio straipsnio 1 dalies, susitaria šį susitarimą laikinai taikyti nuo kito mėnesio pirmos dienos po to, kai Susitariančiosios Šalys pranešė viena kitai apie susitarimui įsigalioti reikalingų procedūrų užbaigimą.3. Valstybių narių ir Korėjos Respublikos susitarimai ir kitokios sutartys, kurie šio susitarimo pasirašymo dieną dar neįsigaliojo ir netaikomi laikinai, išvardyti 1 priedo b punkte. Šis susitarimas taikomas visiems tokiems susitarimams ir sutartims, kai jie įsigalios ar bus pradėti taikyti laikinai.9 STRAIPSNISNutraukimas1. Jeigu 1 priede nurodyto susitarimo galiojimas nutraukiamas, tuo pačiu netenka galios ir visos šio susitarimo nuostatos, susijusios su 1 priede išvardytais susitarimais.2. Jeigu nutraukiamas visų 1 priede išvardytų susitarimų galiojimas, tuo pačiu netenka galios ir šis susitarimas.TAI PATVIRTINDAMI, toliau nurodyti tinkamai įgalioti atstovai pasirašė šį susitarimą.Šis susitarimas pasirašytas [….] dviem egzemplioriais […] anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir korėjiečių kalbomis. Esant neatitikimams, pirmenybė teikiama tekstui anglų kalba.EUROPOS BENDRIJOS VARDU: | KORĖJOS RESPUBLIKOS VARDU: |1 PRIEDASŠio susitarimo 1 straipsnyje nurodytų susitarimų sąrašasa) Šio susitarimo pasirašymo dieną sudaryti, pasirašyti ir (arba) taikomi laikinai Korėjos Respublikos ir Europos bendrijos valstybių narių oro susisiekimo paslaugų susitarimai su galimais pakeitimais ir papildymais-  Austrijos federalinės vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose, sudarytas 1979 m. gegužės 15 d. Vienoje;-  Belgijos Karalystės vyriausybės ir Korėjos Respublikos vyriausybės susitarimas dėl oro susisiekimo paslaugų, sudarytas 1975 m. spalio 20 d. Briuselyje;-  Bulgarijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 1994 m. rugpjūčio 19 d. Sofijoje;-  Čekijos ir Slovakijos Federacinės Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų, pasirašytas 1990 m. spalio 26 d. Seule, iš dalies pakeistas Čekijos Respublikos vyriausybės ir Korėjos Respublikos vyriausybės susitarimu, iš dalies pakeičiančiu Čekijos ir Slovakijos Federacinės Respublikos vyriausybės ir Korėjos Respublikos vyriausybės susitarimą dėl oro susisiekimo paslaugų, pasirašytą 1990 m. spalio 26 d. Seule, sudarytu pasikeitus diplomatinėmis notomis 2004 m. gruodžio 3 d.–2005 m. vasario 14 d. laikotarpiu;-  Korėjos Respublikos vyriausybės ir Danijos Karalystės vyriausybės susitarimas dėl reguliaraus oro susisiekimo paslaugų jų teritorijose ir už jų ribų, parafuotas 1995 m. rugsėjo 6 d. Seule;-  Suomijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų, sudarytas 1996 m. lapkričio 12 d. Seule;-  Prancūzijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų, sudarytas 1974 m. birželio 7 d. Seule;-  Vokietijos Federacinės Respublikos ir Korėjos Respublikos susitarimas dėl oro susisiekimo, sudarytas 1995 m. kovo 7 d. Bonoje;-  Graikijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 1995 m. sausio 25 d. Atėnuose;-  Vengrijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 1989 m. lapkričio 22 d. Budapešte;-  Liuksemburgo Didžiosios Hercogystės vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 2000 m. rugsėjo 27 d. Liuksemburge;-  Korėjos Respublikos vyriausybės ir Maltos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 1997 m. kovo 25 d. Valetoje;-  Nyderlandų Karalystės vyriausybės ir Korėjos Respublikos vyriausybės oro susisiekimo susitarimas, sudarytas 1970 m. birželio 24 d. Hagoje;-  Lenkijos Respublikos vyriausybės ir Korėjos Respublikos vyriausybės susitarimas dėl oro susisiekimo paslaugų, sudarytas 1991 m. spalio 14 d. Seule;-  Rumunijos vyriausybės ir Korėjos Respublikos vyriausybės susitarimas dėl oro susisiekimo paslaugų, sudarytas 1994 m. kovo 10 d. Seule;-  Ispanijos Karalystės ir Korėjos Respublikos oro susisiekimo susitarimas, sudarytas 1989 m. birželio 21 d. Seule;-  Korėjos Respublikos Vyriausybės ir Švedijos Karalystės vyriausybės susitarimas dėl reguliaraus oro susisiekimo jų teritorijose ir už jų ribų, parafuotas 1995 m. rugsėjo 6 d. Seule;-  Jungtinės Didžiosios Britanijos ir Šiaurės Airijos Karalystės vyriausybės ir Korėjos Respublikos vyriausybės susitarimas dėl oro susisiekimo paslaugų jų teritorijose ir už jų ribų, sudarytas 1984 m. kovo 5 d. Seule;b) Šio susitarimo pasirašymo dieną dar neįsigalioję arba laikinai netaikomi parafuoti ar pasirašyti Korėjos Respublikos ir Europos bendrijos valstybių narių susitarimai ir kitos sutartys dėl oro susisiekimo paslaugų su galimais pakeitimais ar papildymais-  Korėjos Respublikos vyriausybės ir Italijos Respublikos vyriausybės susitarimas dėl oro susisiekimo paslaugų jų teritorijose ir už jų ribų, parafuotas 1984 m. liepos 10 d. Romoje;-  Portugalijos Respublikos vyriausybės ir Korėjos Respublikos vyriausybės oro susisiekimo susitarimas, parafuotas 2000 m. vasario 1 d. Lisabonoje;2 priedasŠio susitarimo 1 priede išvardytų ir 2–4 straipsniuose minimų susitarimų straipsnių sąrašasa) Valstybės narės teikiamas paskyrimas:-  Korėjos Respublikos ir Austrijos susitarimo 3 straipsnio 1-3 dalys;-  Korėjos Respublikos ir Belgijos susitarimo 3 straipsnio 1-3 dalys;-  Korėjos Respublikos ir Bulgarijos susitarimo 3 straipsnis;-  Korėjos Respublikos ir Čekijos susitarimo 3 straipsnis;-  Korėjos Respublikos ir Danijos susitarimo 3 straipsnis;-  Korėjos Respublikos ir Suomijos susitarimo 3 straipsnis;-  Korėjos Respublikos ir Prancūzijos susitarimo 3 straipsnio 1-3 dalys;-  Korėjos Respublikos ir Vokietijos susitarimo 3 straipsnio 2-3 dalys;-  Korėjos Respublikos ir Graikijos susitarimo 3 straipsnis;-  Korėjos Respublikos ir Vengrijos susitarimo 3 straipsnis;-  Korėjos Respublikos ir Italijos susitarimo 4 straipsnio 1–3 dalys;-  Korėjos Respublikos ir Liuksemburgo susitarimo 3 straipsnis;-  Korėjos Respublikos ir Maltos susitarimo 3 straipsnis;-  Korėjos Respublikos ir Nyderlandų susitarimo 3 straipsnio 1-3 dalys;-  Korėjos Respublikos ir Lenkijos susitarimo 3 straipsnis;-  Korėjos Respublikos ir Portugalijos susitarimo 3 straipsnis;-  Korėjos Respublikos ir Rumunijos susitarimo 3 straipsnis;-  Korėjos Respublikos ir Ispanijos susitarimo 3 straipsnis;-  Korėjos Respublikos ir Švedijos susitarimo 3 straipsnis;-  Korėjos Respublikos ir Jungtinės Karalystės susitarimo 4 straipsnis;b) Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:-  Korėjos Respublikos ir Austrijos susitarimo 3 straipsnio 4-5 dalys;-  Korėjos Respublikos ir Belgijos susitarimo 3 straipsnio 4-5 dalys;-  Korėjos Respublikos ir Bulgarijos susitarimo 4 straipsnis;-  Korėjos Respublikos ir Čekijos susitarimo 4 straipsnis;-  Korėjos Respublikos ir Danijos susitarimo 4 straipsnis;-  Korėjos Respublikos ir Suomijos susitarimo 4 straipsnis;-  Korėjos Respublikos ir Prancūzijos susitarimo 3 straipsnio 4-5 dalys;-  Korėjos Respublikos ir Vokietijos susitarimo 3 straipsnio 4-5 dalys;-  Korėjos Respublikos ir Graikijos susitarimo 4 straipsnis;-  Korėjos Respublikos ir Vengrijos susitarimo 4 straipsnis;-  Korėjos Respublikos ir Italijos susitarimo 5 straipsnis;-  Korėjos Respublikos ir Liuksemburgo susitarimo 4 straipsnis;-  Korėjos Respublikos ir Maltos susitarimo 4 straipsnis;-  Korėjos Respublikos ir Nyderlandų susitarimo 3 straipsnio 4-5 dalys;-  Korėjos Respublikos ir Lenkijos susitarimo 4 straipsnis;-  Korėjos Respublikos ir Portugalijos susitarimo 4 straipsnis;-  Korėjos Respublikos ir Rumunijos susitarimo 4 straipsnis;-  Korėjos Respublikos ir Ispanijos susitarimo 4 straipsnis;-  Korėjos Respublikos ir Švedijos susitarimo 4 straipsnis;-  Korėjos Respublikos ir Jungtinės Karalystės susitarimo 5 straipsnis;c) Veiklos kontrolė:-  Korėjos Respublikos ir Austrijos susitarimo 7 straipsnis;-  Korėjos Respublikos ir Belgijos susitarimo 7 straipsnis;-  Korėjos Respublikos ir Bulgarijos susitarimo 10 straipsnis;-  Straipsnis dėl saugos, dėl kurio Korėja ir Čekija susitarė 1998 m. rugpjūčio 7 d.;-  Korėjos Respublikos ir Danijos susitarimo 17A straipsnis;-  Korėjos Respublikos ir Suomijos susitarimo 9 straipsnis;-  Straipsnis dėl saugos, dėl kurio Korėja ir Prancūzija susitarė 2002 m. gegužės 23 d.;-  Korėjos Respublikos ir Graikijos susitarimo 8 straipsnis;-  Korėjos Respublikos ir Vengrijos susitarimo 8 straipsnis;-  Korėjos Respublikos ir Italijos susitarimo 10 straipsnis;-  Korėjos Respublikos ir Liuksemburgo susitarimo 6 straipsnis;-  Korėjos Respublikos ir Maltos susitarimo 7 straipsnis;-  Straipsnis dėl saugos, dėl kurio Korėja ir Nyderlandai susitarė 2002 m. rugsėjo 13 d.;-  Korėjos Respublikos ir Lenkijos susitarimo 9 straipsnis;-  Korėjos Respublikos ir Portugalijos susitarimo 9 straipsnis;-  Korėjos Respublikos ir Rumunijos susitarimo 8 straipsnis;-  Straipsnis dėl saugos, dėl kurio Korėja ir Ispanija susitarė 2005 m. gruodžio 15 d.;-  Korėjos Respublikos ir Švedijos susitarimo 17A straipsnis;-  Straipsnis dėl saugos, dėl kurio Korėja ir Jungtinė Karalystė susitarė 2001 m. birželio 29 d.;d) Aviacinių degalų apmokestinimas:-  Korėjos Respublikos ir Austrijos susitarimo 4 straipsnis;-  Korėjos Respublikos ir Belgijos susitarimo 4 straipsnis;-  Korėjos Respublikos ir Bulgarijos susitarimo 5 straipsnis;-  Korėjos Respublikos ir Čekijos susitarimo 5 straipsnis;-  Korėjos Respublikos ir Danijos susitarimo 5 straipsnis;-  Korėjos Respublikos ir Suomijos susitarimo 5 straipsnis;-  Korėjos Respublikos ir Prancūzijos susitarimo 4 straipsnis;-  Korėjos Respublikos ir Vokietijos susitarimo 5 straipsnis;-  Korėjos Respublikos ir Graikijos susitarimo 5 straipsnis;-  Korėjos Respublikos ir Vengrijos susitarimo 5 straipsnis;-  Korėjos Respublikos ir Italijos susitarimo 6 straipsnis;-  Korėjos Respublikos ir Liuksemburgo susitarimo 8 straipsnis;-  Korėjos Respublikos ir Maltos susitarimo 5 straipsnis;-  Korėjos Respublikos ir Nyderlandų susitarimo 4 straipsnis;-  Korėjos Respublikos ir Lenkijos susitarimo 5 straipsnis;-  Korėjos Respublikos ir Portugalijos susitarimo 6 straipsnis;-  Korėjos Respublikos ir Rumunijos susitarimo 5 straipsnis;-  Korėjos Respublikos ir Ispanijos susitarimo 5 straipsnis;-  Korėjos Respublikos ir Švedijos susitarimo 5 straipsnis;-  Korėjos Respublikos ir Jungtinės Karalystės susitarimo 6 straipsnis.3 PRIEDASŠio susitarimo 2 straipsnyje nurodytų kitų valstybių sąrašasa) Islandijos Respublika (pagal Europos ekonominės erdvės susitarimą);b) Lichtenšteino Kunigaikštystė (pagal Europos ekonominės erdvės susitarimą);c) Norvegijos Karalystė (pagal Europos ekonominės erdvės susitarimą);d) Šveicarijos Konfederacija (pagal Europos bendrijos ir Šveicarijos Konfederacijos oro susisiekimo susitarimą). [1] 2003 m. birželio 5 d. Tarybos sprendimas 11323/03 (riboto naudojimo dokumentas).[2] OL C , , p. .[3] OL C , , p. .[4] OL C , , p. .[5] OL C , , p. .


title: Proposal for a COUNCIL DECISION on the signature and provisional application of a Second Additional Protocol to the Economic Partnership, Political Coordination and Cooperation Agreement between the European Community and its Member States, of the one part, and the United Mexican States, of the other part, to take account of the accession of the Republic of Bulgaria and Romania to the European Union Proposal for a COUNCIL DECISION on the conclusion of a Second Additional Protocol to the Economic Partnership, Political Coordination and Cooperation Agreement between the European Community and its Member States, of the one part, and the United Mexican States, of the other part, to take account of the accession of the Republic of Bulgaria and Romania to the European Union

text:
                      EUROPOS BENDRIJŲ KOMISIJA

                                                        Briuselis, 5.12.2006
                                                        KOM(2006) 777 galutinis

                                                        2006/0259 (CNS)

                                           Pasiūlymas

                                   TARYBOS SPRENDIMAS

     dėl Europos bendrijos bei jos valstybių narių ir Meksikos Jungtinių Valstijų ekonominės
          partnerystės, politinio koordinavimo ir bendradarbiavimo susitarimo antrojo
      papildomo protokolo pasirašymo ir laikino jo taikymo siekiant atsižvelgti į Bulgarijos
                      Respublikos ir Rumunijos stojimą į Europos Sąjungą

                                           Pasiūlymas

                                   TARYBOS SPRENDIMAS

     dėl Europos bendrijos bei jos valstybių narių ir Meksikos Jungtinių Valstijų ekonominės
          partnerystės, politinio koordinavimo ir bendradarbiavimo susitarimo antrojo
          papildomo protokolo sudarymo siekiant atsižvelgti į Bulgarijos Respublikos ir
                               Rumunijos stojimą į Europos Sąjungą

                                      (pateiktas Komisijos)

LT                                                                                LT
 ---pagebreak---                               AIŠKINAMASIS MEMORANDUMAS

     Pagal Protokolo dėl Bulgarijos Respublikos ir Rumunijos priėmimo į Europos Sąjungą sąlygų
     ir tvarkos 6 straipsnio 2 dalį dėl Bulgarijos Respublikos ir Rumunijos prisijungimo prie
     Europos bendrijos bei jos valstybių narių ir Meksikos Jungtinių Valstijų ekonominės
     partnerystės, politinio koordinavimo ir bendradarbiavimo susitarimo yra nusprendžiama
     sudarant Susitarimo antrąjį papildomą protokolą. Tame pačiame straipsnyje nustatyta konkreti
     tvarka, kuria vadovaudamasi šį protokolą turi sudaryti Taryba, vienbalsiai spręsdama
     valstybių narių vardu, ir susijusi trečioji šalis. Ši procedūra nepažeidžia Bendrijos
     kompetencijos.

     2006 m. spalio 23 d. Taryba patvirtino Komisijos įgaliojimus vesti derybas dėl tokio
     Protokolo su Meksika sudarymo. Derybos baigtos taip, kaip norėjo Komisija.

     Pridedami pasiūlymai dėl Tarybos sprendimo dėl antrojo papildomo protokolo pasirašymo ir
     laikinojo taikymo (1) ir dėl Tarybos sprendimo dėl antrojo papildomo protokolo sudarymo
     (2).

     Pridedamas Protokolo tekstas. Svarbiausi Protokolo aspektai yra numatomas Bulgarijos
     Respublikos ir Rumunijos prisijungimas prie ES ir Meksikos susitarimo ir naujų oficialių ES
     kalbų įtraukimas.

     Pažymėtina, kad ES ir Meksikos laisvosios prekybos zona buvo sukurta vėlesniais Bendrosios
     ES ir Meksikos tarybos sprendimais. Todėl su prekyba susijusių nuostatų būtinos adaptacijos
     bus patvirtintos Bendrosios tarybos sprendimais, todėl į šį protokolą jos nėra įtrauktos.

     Komisija Tarybą kviečia patvirtinti Tarybos sprendimų dėl Protokolo pasirašymo, laikino
     taikymo ir sudarymo projektus.

     Bus kreiptasi į Europos Parlamentą, kad šis pateiktų savo nuomonę dėl šio protokolo.

LT                                                2                                                 LT
 ---pagebreak---                                               Pasiūlymas

                                     TARYBOS SPRENDIMAS

     dėl Europos bendrijos bei jos valstybių narių ir Meksikos Jungtinių Valstijų ekonominės
          partnerystės, politinio koordinavimo ir bendradarbiavimo susitarimo antrojo
      papildomo protokolo pasirašymo ir laikino jo taikymo siekiant atsižvelgti į Bulgarijos
                      Respublikos ir Rumunijos stojimą į Europos Sąjungą

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 57 straipsnio 2 dalį, 71
     straipsnį, 80 straipsnio 2 dalį, 133 straipsnio 1 ir 5 dalis ir 181 straipsnį, kartu su 300
     straipsnio 2 dalies pirmosios pastraipos pirmu sakiniu,

     atsižvelgdama į Bulgarijos Respublikos ir Rumunijos stojimo į Europos Sąjungą aktą, ypač į
     Protokolo dėl Bulgarijos Respublikos ir Rumunijos priėmimo į Europos Sąjungą sąlygų ir
     tvarkos 6 straipsnio 2 dalį,

     atsižvelgdama į Komisijos pasiūlymą,

     kadangi:

     1)     Spalio 23 d. Taryba įgaliojo Komisiją Europos bendrijų ir jos valstybių narių vardu
            pradėti derybas su Meksika dėl Europos bendrijos bei jos valstybių narių ir Meksikos
            Jungtinių Valstijų ekonominės partnerystės, politinio koordinavimo ir
            bendradarbiavimo susitarimo antrojo papildomo protokolo, siekiant atsižvelgti į
            Bulgarijos Respublikos ir Rumunijos stojimą į Europos Sąjungą.

     2)     Šios derybos baigtos taip, kaip norėjo Komisija.

     3)     Antrojo papildomo protokolo tekste numatomas laikinas Protokolo taikymas iki jo
            įsigaliojimo datos.

     4)     Antrasis papildomas protokolas turėtų būti pasirašytas Bendrijos vardu su sąlyga, kad
            vėliau jis bus sudarytas,

     NUSPRENDĖ:

                                              1 straipsnis

     Tarybos pirmininkas yra įgaliojamas paskirti asmenį (-is), kuriam (-iems) suteikiama teisė
     Europos bendrijos ir jos valstybių narių vardu pasirašyti Europos bendrijos bei jos valstybių
     narių ir Meksikos Jungtinių Valstijų ekonominės partnerystės, politinio koordinavimo ir
     bendradarbiavimo susitarimo antrąjį papildomą protokolą siekiant atsižvelgti į Bulgarijos

LT                                                 3                                                 LT
 ---pagebreak---      Respublikos ir Rumunijos stojimą į Europos Sąjungą. Antrojo papildomo protokolo tekstas
     pridedamas prie šio sprendimo.

                                               2 straipsnis

     Europos bendrija ir jos valstybės narės antrojo papildomo protokolo sąlygas taiko laikinai, jei
     vėliau jis įsigalios.

     Šis sprendimas skirtas valstybėms narėms.

     Priimta Briuselyje,

                                                 Tarybos vardu
                                                 Pirmininkas

LT                                                  4                                                  LT
 ---pagebreak---                                                            2006/0259 (CNS)

                                              Pasiūlymas

                                     TARYBOS SPRENDIMAS

     dėl Europos bendrijos bei jos valstybių narių ir Meksikos Jungtinių Valstijų ekonominės
          partnerystės, politinio koordinavimo ir bendradarbiavimo susitarimo antrojo
          papildomo protokolo sudarymo siekiant atsižvelgti į Bulgarijos Respublikos ir
                               Rumunijos stojimą į Europos Sąjungą

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 57 straipsnio 2 dalį, 71
     straipsnį, 80 straipsnio 2 dalį, 133 straipsnio 1 ir 5 dalis ir 181 straipsnį, kartu su 300
     straipsnio 2 dalies pirmosios pastraipos pirmu ir antru sakiniu ir 3 dalies pirmąją pastraipa,

     atsižvelgdama į Bulgarijos Respublikos ir Rumunijos stojimo į Europos Sąjungą aktą, ypač į
     Protokolo dėl Bulgarijos Respublikos ir Rumunijos priėmimo į Europos Sąjungą sąlygų ir
     tvarkos 6 straipsnio 2 dalį,

     atsižvelgdama į Komisijos pasiūlymą,

     atsižvelgdama į Europos Parlamento nuomonę,

     kadangi:

     1)     Europos bendrijos bei jos valstybių narių ir Meksikos Jungtinių Valstijų ekonominės
            partnerystės, politinio koordinavimo ir bendradarbiavimo susitarimo antrasis
            papildomas protokolas buvo pasirašytas Europos bendrijos bei jos valstybių narių
            vardu [...].

     2)     Antrasis papildomas protokolas turėtų būti patvirtintas,

     NUSPRENDĖ:

                                         Vienintelis straipsnis

     Europos bendrijos ir jos valstybių narių vardu yra patvirtinamas Europos bendrijos bei jos
     valstybių narių ir Meksikos Jungtinių Valstijų ekonominės partnerystės, politinio
     koordinavimo ir bendradarbiavimo susitarimo antrasis papildomas protokolas siekiant
     atsižvelgti į Bulgarijos Respublikos ir Rumunijos stojimą į Europos Sąjungą. Antrojo
     papildomo protokolo tekstas pridedamas prie šio sprendimo.

     Šis sprendimas skirtas valstybėms narėms.

LT                                                 5                                                  LT
 ---pagebreak---      Priimta Briuselyje,

                           Tarybos vardu
                           Pirmininkas

LT                           6             LT
 ---pagebreak---                                            PRIEDAS

                               ANTRASIS papildomas protokolas
       Europos bendrijos bei jos valstybių narių ir Meksikos Jungtinių Valstijų ekonominės
     partnerystės, politinio koordinavimo ir bendradarbiavimo susitarimo siekiant atsižvelgti
      į Bulgarijos Respublikos ir Rumunijos stojimą į Europos Sąjungą antrasis papildomas
                                            protokolas

                                    BELGIJOS KARALYSTĖ,

                                   ČEKIJOS RESPUBLIKA,

                                   DANIJOS KARALYSTĖ,

                        VOKIETIJOS FEDERACINĖ RESPUBLIKA,

                                   ESTIJOS RESPUBLIKA,

                                   GRAIKIJOS RESPUBLIKA,

                                   ISPANIJOS KARALYSTĖ,

                               PRANCŪZIJOS RESPUBLIKA,

                                          AIRIJA,

                                   ITALIJOS RESPUBLIKA,

                                   KIPRO RESPUBLIKA,

                                   LATVIJOS RESPUBLIKA,

                                   LIETUVOS RESPUBLIKA,

                        LIUKSEMBURGO DIDŽIOJI HERCOGYSTĖ,

                               VENGRIJOS RESPUBLIKA,

                                   MALTOS RESPUBLIKA,

                               NYDERLANDŲ KARALYSTĖ,

                                   AUSTRIJOS RESPUBLIKA,

                                   LENKIJOS RESPUBLIKA,

                               PORTUGALIJOS RESPUBLIKA,

                               SLOVĖNIJOS RESPUBLIKA,

LT                                              7                                               LT
 ---pagebreak---                                 SLOVAKIJOS RESPUBLIKA,

                                    SUOMIJOS RESPUBLIKA,

                                    ŠVEDIJOS KARALYSTĖ,

           JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
                            (toliau – Europos bendrijos valstybės narės),

                                      EUROPOS BENDRIJA,

                                          toliau – Bendrija,

                              MEKSIKOS JUNGTINĖS VALSTIJOS,

                                       toliau – Meksika,

                                               ir

                                BULGARIJOS RESPUBLIKA,

                                           RUMUNIJA

                                 (toliau – naujosios valstybės narės),

     KADANGI 1997 m. gruodžio 8 d. Briuselyje buvo pasirašytas Bendrijos bei jos valstybių
     narių ir Meksikos ekonominės partnerystės, politinio koordinavimo ir bendradarbiavimo
     susitarimas (toliau – Susitarimas), kuris įsigaliojo 2000 m. spalio 1 d.

     KADANGI Europos bendrijos bei jos valstybių narių ir Meksikos Jungtinių Valstijų
     ekonominės partnerystės, politinio koordinavimo ir bendradarbiavimo susitarimo (pirmasis)
     papildomas protokolas buvo pasirašytas Europos bendrijos bei jos valstybių narių vardu
     2004 m. balandžio 2 d. Mechike ir 2004 m. balandžio 29 d. Briuselyje.

     KADANGI 2005 m. balandžio 25 d. Liuksemburge buvo pasirašyta Sutartis dėl Bulgarijos
     Respublikos ir Rumunijos stojimo į Europos Sąjungą (toliau – Stojimo sutartis).

     KADANGI pagal Stojimo sutartį ir ypač Protokolo dėl Bulgarijos Respublikos ir Rumunijos
     priėmimo į Europos Sąjungą sąlygų ir tvarkos 6 straipsnio 2 dalį naujosios valstybės narės
     įtraukiamos į Susitarimą sudarant Susitarimo protokolą.

     KADANGI Susitarimo 55 straipsnyje teigiama: „Šiame susitarime sąvoka „Šalys“ reiškia
     Bendriją arba jos valstybes nares arba Bendriją ir jos valstybes nares pagal atitinkamas jų
     kompetencijos sritis, nurodytas Europos bendrijos steigimo sutartyje, ir Meksiką“.

     KADANGI Susitarimo 56 straipsnyje teigiama: „Šis Susitarimas taikomas teritorijai, kurioje
     taikoma Europos bendrijos steigimo sutartis, laikantis joje nustatytų sąlygų, ir Meksikos
     Jungtinių Valstijų teritorijai“.

LT                                                  8                                              LT
 ---pagebreak---      KADANGI Susitarimo 59 straipsnyje teigiama: „Šis Susitarimas sudarytas dviem
     egzemplioriais anglų, danų, graikų, ispanų, italų, olandų, portugalų, prancūzų, suomių, švedų
     ir vokiečių kalbomis. Visi tekstai yra autentiški“.

     KADANGI (pirmuoju) papildomu protokolu siekiama atsižvelgti į Čekijos Respublikos,
     Estijos Respublikos, Kipro Respublikos, Latvijos Respublikos, Lietuvos Respublikos,
     Vengrijos Respublikos, Maltos Respublikos, Lenkijos Respublikos, Slovėnijos Respublikos ir
     Slovakijos Respublikos įstojimą į Europos Sąjungą.

     KADANGI Susitarimo tekstai čekų, estų, vengrų, latvių, lietuvių, maltiečių, lenkų, slovakų ir
     slovėnų kalbomis tampa autentiški tomis pačiomis sąlygomis kaip ir tekstai esamomis
     Susitarimo kalbų versijomis.

     KADANGI Europos bendrijai, siekiant atsižvelgti į naujųjų valstybių narių stojimo į Europos
     Sąjungą datą, gali tekti taikyti šio protokolo nuostatas prieš užbaigiant visas Protokolui
     įsigalioti reikalingas vidaus procedūras.

     KADANGI dabartinio Protokolo 5 straipsnio 3 dalyje numatoma, kad Europos bendrija ir jos
     valstybės narės gali laikinai taikyti Protokolą prieš užbaigiant visas Protokolui reikalingas
     įsigalioti vidaus procedūras,

     SUSITARĖ:

                                               1 straipsnis

     Bulgarijos Respublika ir Rumunija tampa Europos bendrijos bei jos valstybių narių ir
     Meksikos Jungtinių Valstijų ekonominės partnerystės, politinio koordinavimo ir
     bendradarbiavimo susitarimo Šalimis.

                                               2 straipsnis

     Per šešis mėnesius nuo šio protokolo parafavimo Europos bendrija valstybėms narėms ir
     Meksikai perduoda Susitarimo tekstus bulgarų ir rumunų kalbomis. Įsigaliojus šiam
     protokolui, tekstai naujosiomis kalbomis tampa autentiški tomis pačiomis sąlygomis kaip ir
     Susitarimo tekstai esamomis kalbomis.

                                               3 straipsnis

     Šis protokolas yra neatskiriama Ekonominės partnerystės, politinio koordinavimo ir
     bendradarbiavimo susitarimo dalis.

                                               4 straipsnis

     Šis protokolas sudarytas dviem egzemplioriais anglų, bulgarų, čekų, danų, estų, graikų,
     ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų,
     slovėnų, suomių, švedų, vengrų ir vokiečių kalbomis. Visi tekstai yra autentiški.

LT                                                  9                                                   LT
 ---pagebreak---                                                           5 straipsnis

     1.          Laikydamosi atitinkamų procedūrų, šį protokolą patvirtina Europos bendrija,
                 Europos Sąjungos Taryba valstybių narių vardu ir Meksikos Jungtinės Valstijos.

     2.          Šis protokolas įsigalioja pirmąją mėnesio, einančio po tos dienos, kurią Šalys praneša
                 viena kitai apie šiuo tikslu reikalingų procedūrų užbaigimą, dieną.

     3.          Nepaisydamos 2 dalies, Šalys susitaria, kad, kol bus užbaigtos Protokolui įsigalioti
                 reikalingos Europos bendrijos ir jos valstybių narių vidaus procedūros, šio Protokolo
                 nuostatas jos taiko ne ilgiau nei 12 mėnesių nuo pirmosios mėnesio, einančio po tos
                 dienos, kurią Europos bendrija ir jos valstybės narės praneša apie tam tikslui
                 reikalingų procedūrų užbaigimą ir Meksika praneša apie šiam Protokolui įsigalioti
                 reikalingų procedūrų užbaigimą, dienos.

     4.          Pranešimas siunčiamas Europos Sąjungos Tarybos generaliniam sekretoriui, kuris
                 yra Susitarimo depozitaras.

     Priimta __________, 2006 m. _________ d. ir

     ......................, 2006 m. ............... d.

                    Europos bendrijos vardu,                             Meksikos vardu,

                         Pavardė, pareigos                               Pavardė, pareigos

LT                                                            10                                          LT